
ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ α ρ θ ρ° 1 

ΓΕΝΙΚΕΣ ΔΙΑΤΑΞΕΙΣ 


Αρίθ. Φ.070/ΑΑ.257623 

Κανονισμός Λειτουργίας Οικημάτων Στεγάσεως Έγγαμων Αξι¬ 
ωματικών, Ανθυπασπιστών, Υπαξιωματικών. 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ ΚΑΙ 
ΥΠΟΥΡΓΟΣ ΕΘΝΙΚΗΣ ΑΜΥΝΑΣ ΚΑΙ 
Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

α. Τη διάταξη της παραγράφου 1 του άρθρου μόνου του ΝΔ 
2475/1953 «περί καθορισμού της σχέσεως των εις στρατιωτικά 
οικήματα εγκαθισταμένων υπό της Στρατιωτικής Υπηρεσίας 
Αξιωματικών». 

β. Τις διατάξεις του Ν. 1558/85 «Κυβέρνηση και Κυβερνη¬ 
τικά Όργανα». 

γ. Τις διατάξεις του Ν. 660/77 «περί Υπουργείου Εθνικής 
Αμύνης». 

8. .Την 2389/13.2.87 απόφαση των Πρωθυπουργού και 
Υπουργού Οικονομικών «Ανάθεση Αρμοδιοτήτων στον Υφυ¬ 
πουργό Οικονομικών». 

ε. Την 129/3.12.87 Απόφαση του Ανωτάτου Αεροπορικού 
Συμβουλίου, αποφασίζουμε: 

Κυρώνουμε τον Κανονισμό Λειτουργίας Οικημάτων Σ^ργά- 
σεως Έγγαμων Αξιωματικών, Ανθυπασπιστών, Υπαξιωματι- 

κών (ΚΠΑ Δ-7/ΦΕΒ 87). 

Η απόφαση αυτή, μαζί με τον κανονισμό που κυρώνεται, να 
δημοσιευθούν στην Εφημερίδα της Κυβερνήσεως. 


1. Προορισμός των οικημάτων που υπάρχουν ή κατασκευάζο¬ 
νται στις Μονάδες της Π.Α., είναι η προσωρινή εγκατάσταση των 
υπηρετούντων σ’ αυτές εγγάμων Αξιωματικών - Ανθυπασπιστών 
- Υπαξιωματικών της Πολεμικής Αεροπορίας, μαζί με τις οικο- 
γένειές τους, ώστε να βελτιώνεται η ετοιμότητα των Μονάδων, 
να μειώνεται ο χρόνος αντιδράσεως αυτών σε περίπτωση ανά¬ 
γκης και να βελτιώνονται οι συνθήκες διαβίωσης του προσωπι¬ 
κού. 

2. Η προσωρινή εγκατάσταση στα Οικήματα Στέγασης Εγγά¬ 
μων Αξιωματικών - Ανθυπασπιστών - Υπαξιωματικών (ΟΣΕ- 
ΑΑΥ), είναι καθαρά διοικητική σχέση, δεν ρυθμίζεται από τις δια¬ 
τάξεις του Αστικού Κώδικα ή από διατάξεις νόμων περί μισθώ¬ 
σεων κατοικιών, διέπεται δε από τις διατάξεις του Κανονισμού 
αυτού και δεν παρέχει περισσότερα δικαιώματα από όσα ο Κανο¬ 
νισμός καθορίζει. Η χρησιμοποίηση των ΟΣΕΑΑΥ, σε περίπτωση 
επιστράτευσης ή άλλης έκτακτης ανάγκης καθορίζεται από τα 
πολεμικά σχέδια των μονάδων. Είναι όμως δυνατόν η εγκατά¬ 
σταση σ’ αυτά να διακόπτεται με διαταγή του ΓΕΑ και αυτοί που 
διαμένουν σ’ αυτά αποστεγάζονται. Στην τελευταία περίπτωση, 
οι λεπτομέρειες χρησιμοποίησης των ΟΣΕΑΑΥ καθορίζονται με 
διαταγές ΓΕΑ. 

3. Η εγκατάσταση των δικαιούχων στα ΟΣΕΑΑΥ γίνεται 
κατά την εξής σειρά: 

α. Κατ’ εξαίρεση ορισμένων κατηγοριών προσωπικού, που 
ορίζονται στο άρθρο 4. 

β. Στα εναπομένοντα οικήματα στεγάζονται οι δικαιούχοι 
κατά σειρά προτεραιότητας. 

4. Τα ΟΣΕΑΑΥ διαχειρίζεται το Ταμείο Αεροπορικής Αμύνης 
(ΤΑΑ) και διατίθενται στους δικαιούχους σύμφωνα με τα κριτή¬ 
ρια του Κανονισμού αυτού. 

5. Για τη χρήση των οικημάτων ως και τις λοιπές παρεχόμε¬ 
νες υπηρεσίες καταβάλλεται μηνιαία αποζημίωση. 

Άρθρο 2 

ΚΑΤΗΓΟΡΙΕΣ ΟΣΕΑΑΤ 

1. Τα ΟΣΕΑΑΤ διακρίνονται στις ακόλουθες κατηγορίες, 
α. Κατηγορία «Α». Μονοκατοικίες άνω των 125 Μ 2 . 

β. Κατηγορία «Β». Μονοκατοικίες από 101 έως και 125 Μ 2 , 
γ. Κατηγορία «Γ». Μονοκατοικίες από 80 έως και 100 Μ 2 και 
διαμερίσματα πολυκατοικικών πάνω από 100Μ 2 . 

δ. Κατηγορία «Δ». Διαμερίσματα πολυκατοικιών από 90 έως 
και 100Μ 2 . 

ε. Κατηγορία «Ε». Μονοκατοικίες και διαμερίσματα πολυκα¬ 
τοικιών κάτω των 80 και 90 Μ 2 αντίστοιχα. 

στ. Κατηγορία «ΣΤ». Ημιμόνιμες κατασκευές (Μεταλλικές - 
Ξύλινες) ανεξαρτήτως εμβαδού. 

2. Μονοκατοικίες θεωρούνται και τα ισόγεια συγκροτήματα 
κατοικιών. 

3. Η διάθεση των οικημάτων, κατά σειρά προτεραιότητας στο 
δικαιούμενο προσωπικό (Αξιωματικοί - Ανθυπασπιστές - Υπαξι- 
ωματικοί) κάθε Μονάδας καθορίζετα εντός των μηνών Μαρτίου 
ή Απριλίου κάθε χρόνο με διαταγή του Διοικητού της Μονάδας, 
ύστερα από γνώμη της Επιτροπής ΟΣΕΑΑΤ και κοινοποιείται με 
την Ημερήσια Διαταγή. Ο αριθμός των οικημάτων που διατίθε¬ 
νται κάθε φορά κατά προτεραιότητας, σε κάθε κατηγορία προσω¬ 
πικού, είναι ανάλογος με τον αριθμό των δικαιουμένων και επιθυ- 
μούντων εγκατάσταση, όπως αυτός προκύπτει από τις καταστά¬ 
σεις προτεραιότητας που ισχύουν, κατά τη διάθεση. 

4. Ο Διοικητής της Μονάδας, δύναται, ύστερα από γνώμη της 
Επιτροπής ΟΣΕΑΑΤ, να μεταβάλλει τις αναλογίες υπέρ μιας 
των κατηγοριών του προσωπικού (Αξκοί-Ανθστές-ΙΤπξκοί) μέ¬ 
χρι ποσοστού 10% του συνόλου των κατά προτεραιότητα διατιθε- 
μένων οικημάτων. Η μεταβολή γίνεται μόνο εάν κρίνεται ότι εξυ¬ 
πηρετεί τις ανάγκες ετοιμότητας και λειτουργικότητας της Μο¬ 
νάδας. 

5. Η διάθεση των οικημάτων στους δικαιούχους, ενεργείται 
σύμφωνα με τα κριτήρια του άρθρου 7. 

Άρθρο 3 

ΔΙΚΑΙΟΤΜΕΝΟΙ ΕΓΚΑΤΑΣΤΑΣΗΣ 

1. Δικαίωμα εγκατάστασης στα ΟΣΕΑΑΤ έχουν όλοι όσοι το¬ 
ποθετούνται στη Μονάδα, στην οποία ανήκουν τα οικήματα αυτά, 
Αξιωματικοί - Ανθυπασπιστές - Τπαξιωματικοί της Π.Α., εφ' 
όσον είναι έγγαμοι ή διαζευγμένοι με παιδιά. Η συμβίωση του δι¬ 
καιούχου με την οικογένειά του, θεωρείται απαραίτητη προϋπό¬ 
θεση για τη διαμονή του στα ΟΣΕΑΑΤ. 

2. Ως μέλη οικογένειας για την εφαρμογή της προηγούμενης 
παραγράφου θεωρούνται, η σύζυγος, τα παιδιά, οι άγαμες αδελ¬ 
φές, οι γονείς των συζύγων, οι ανήλικοι άρρενες αδελφοί του 
στρατιωτικού και μια οικιακή βοηθός. 

3. Στις περιοχές που εδρεύουν περισσότερες της μιας αεροπο¬ 
ρικές Μονάδες, πλην των μονάδων που εδρεύουν στο στρατόπεδο 
Ελευσίνας δικαίωμα εγκατάστασης στα ΟΣΕΑΑΤ, με τις πιό 
πάνω προϋποθέσεις έχουν οι Αξιωματικοί, Ανθυπασπιστές - Τπα- 
ξιωματικοί όλων των μονάδων της περιοχής. 

4. Δεν διατίθενται για κανένα λόγο, σε άλλους Αξιωματικούς, 
ακόμη και εάν δεν χρησιμοποιούνται από τους δικαιούχους, τα οι¬ 
κήματα που προορίζονται για την εγκατάσταση των κατωτέρω: 

α. Αρχηγού, Επιτελάρχη και Διευθυντών Κλάδων'ΑΤΑ. 

β. Διοικητού ΔΑΤ. 

γ. Διοικητών Πτερύγων. 

δ. Διοικητών Ανεξαρτήτων Σμηναρχιών. 

5. Η μετεγκατάσταση Αξιωματικού - Ανθυπασπιστή - Τπαξι- 
ωματικου δεν επιτρέπεται. 

6. Η εγκατάσταση στα ΟΣΕΑΑΤ των κατά προτεραιότητα 
διαμενοντων, διακόπτεται με την απόκτηση ιδιόκτητης οικίας, 


του ίδιου ή της συζύγου του, ίσης ή μεγαλύτερης σε εμβαδόν των 
80μ 2 , η οποία βρίσκεται σε πόλη ή χωριό της περιοχής της μονά¬ 
δας και εξυπηρετείται με υπηρεσιακή ή αστική συγκοινωνία. 
Στην περίπτωση αυτή ο δικαιούχος αποχωρεί σύμφωνα με τα κα¬ 
θοριζόμενα στον κανονισμό αυτό. 

7. Η ύπαρξη ή μη ιδιόκτητης οικίας καθώς και η συμβίωση 
του στρατιωτικού με τα μέλη της οικογένειάς του διαπιστώνεται 
με υπεύθυνη δήλωση, η οποία υποβάλλεται με τη στέγαση του δι¬ 
καιούχου στα ΟΣΕΑΑΤ, ή όποτε άλλοτε διαταχθεί από τον Διοι¬ 
κητή της οικείας μονάδας. 

Άρθρο 4 

ΠΡΟΤΕΡΑΙΟΤΗΤΑ ΕΓΚΑΤΑΣΤΑΣΗΣ 

1. Η εγκατάσταση στα ΟΣΕΑΑΤ, ενεργείται κατά σειρά προ¬ 
τεραιότητας, η οποία καθορίζεται, σύμφωνα με τα κριτήρια, που 
αναφέρονται στο Άρθρο 5. 

2. Κατ’ εξαίρεση, δικαιούνται εγκατάστασης οι εξής: 
α. Ο Αρχηγός ΤΑ και ο Διοικητής ΔΑΤ. 

β. Ο Επιτελάρχης ΑΤΑ και ΔΑΤ. 
γ. Οι Διευθυντές Κλάδων ΑΤΑ και ΔΑΤ. 
δ. Επτά (7) Αξιωματικοί ΑΤΑ - ΜΚ-Διοικητής Μ.ΑΤΑ, και 
δύο (2) Αξιωματικοί της ΔΑΤ κατά την κρίση του Αρχηγού ΤΑ 
και Δ.ΔΑΤ, ανάλογα με τις εκτιμώμενες κάθε φορά ανάγκες ετοι¬ 
μότητας και λειτουργικότητας του Αρχηγείου και Διοίκησης. 

ε. Οι Διοικητές Πτερύγων, ΣΙ, ΕΚΑΕ, ΚΕΑ, 201ΚΕΦΑ, 
ΜΑΕΔΤ, ΚΕΑΤ, ΑΚΕΠ, ΔΑΚ, Σμηναρχιών, ΜΗΕ, ΜΚΣΕ, 
ΜΣΕΠ και ΕΡΓΟΣΤΑΣΙΟΤ ΜΜ και ΕΕ ΑΡΑΞΟΤ. 

στ. Οι Τποδιοικητές των Μονάδων της προηγουμένης υποπα- 
ραγράφου, εφόσον προβλέπονται από το σχετικό Οργανό- 
γραμμα. 

ζ. Ο Διοικητής Σμηναρχίας Ικάρων, ΣΤΤΑ και ΣΤΔ. 
η. Οι Διευθυντές Επιχειρήσεων - Εκπαίδευσης και ΐποστήρι- 
ξης των Πτερύγων Μάχης, 120 ΠΕΑ, Σμηναρχιών και ΑΚΕΠ, 
καθώς και οι αντίστοιχοι Τμηματάρχες Μ.ΚΣΕ και Μ.ΣΕΠ. 
Επίσης ο Διευθυντής Τεχνικής Διεύθυνσης του ΜΜ και ΕΕ ΑΡΑ- 
ΞΟΥ. 

θ. Ο Διευθυντής Σπουδών ΣΙ. 

ι. Οι Διοικητές, Αξιωματικοί Επιχειρήσεων και Αρχιμηχανικοί 
των Μοιρών Αεροσκαφών, Ελικοπτέρων και Μοιρών Επιχειρη¬ 
σιακής Εκπαίδευσης. 0 Διοικητής και ο Αξιωματικός Επιχειρή¬ 
σεων των ΣΜΕΤ, οι Διοικητές των ΓΟΒ, ΣΟΤ, Σμήνους Προσο- 
μείωσης Απειλής ΚΕΑΤ, του 3551 ΣΤΜ, ο Α.Ε/ΣΟΤ, ο Τμη- 
ματάρχης Στρατιωτικής Εκπαίδευσης Σμηναρχίας Ικάρων και οι 
Διοικητές Μοιρών Εκπαίδευσης Νεοσυλλέκτων της 124 ΠΒΕ. 

ια. Οι Αξιωματικοί Ασφαλείας και Πτερύγων Μάχης και 120 
ΠΕΑ, ή σε περίπτωση που αυτού δεν δικαιούνται στέγαση οι αμέ¬ 
σως μετά από αυτούς αρχαιότεροι Αξιωματικοί ή Ανθυπασπιστές 
των Γραφείων Ασφαλείας των ως άνω Μονάδων, καθώς και οι 
Προϊστάμενοι Επιχειρήσεων ή ΚΕΠΙΧ των Πτερύγων Μάχης. 

ιβ. Έξι (6) πληρώματα κάθε Μοίρας Αφων των ΠΜ, δύο (2) 
χειριστές του ΣΟΤ και δύο (2) χειριστές των ΜΕΕ. Ειδικώτερα 
για την 348 Μοίρα θα διατίθενται τέσσερα οικήματα ΟΣΕΑΑΤ 
για δύο πληρώματα Α/Φ ΚΓ-4Ε και τέσσερα οικήματα για ισά¬ 
ριθμα πληρώματα Α/Φ ΚΓ-84Ρ. 
ιγ. Οι Διοικητές Ε/3. 

ιδ. Οι Διοικητές Μοιρών και Σμηνών Εδάφους, Πτερύγων και 
Σμηναρχιών. 

δ τα Ιπτάμενοι, που τοποθετούνται στις Μονάδες του 

ΑΙΑ ειδικά για την επάνδρωση των Α/Ν μέσων, 
ιστ. Οι πολύτεκνοι. 

. ι ^' στ Ρ ατιωτικ °ί ^ρείς, εφόσον τα οικήματα της Μονάδας 
είναι πάνω από εκατό (100). 

"}· |? να (1) πλήρες πλήρωμα (2 χειριστές, 1 Ραδιοναυτίλος 
και 1 Μηχανικός) του 3551 ΣΤΜ, κατά την κρίση του Διοικητι¬ 
κού της 113ΠΜ. ^ ' ' 

ιθ. Οι άγαμοι Αξκοί, οι οποίοι καλύπτουν θέσεις υψηλής ευθύ¬ 
νης, ύστερα από πρόταση της Μονάδας και έγκριση από τα αμέ- 

σως προϊστάμενα κλιμάκια, εφ’ όσον διαμένουν με την πατρική 
τους οικογένεια. 

χ. Αξκοί της Σχολής Ικάρων, που κρίνονται απαραίτητοι, για 
την εκπλήρωση της αποστολής, κατόπιν εγκρίσεως του Δκτού 
και υπό την προϋπόθεση ότι υπάρχουν κενά οικήματα. Σε περί¬ 
πτωση που τα οικήματα είναι άνω των 10 τότε αυτά θα διανέμο¬ 
νται με φροντίδα ΓΕΑ που θα καλύπτει δικαιούχους περιοχής Ατ¬ 
τικής. 

3. Αξιωματικός ο οποίος έχει εγκατασταθεί στα ΟΣΕΑΑΥ 
κατ’ εξαίρεση, και στη συνέχεια μετακινείται σε άλλη θέση στην 
οποία δεν δικαιούται κατ’ εξαίρεση εγκατάσταση, δΰναται εφόσον 
υπάρχει ευχέρεια, κατά την κρίση των προϊσταμένων κλιμακίων 
να παραμείνει στα ΟΣΕΑΑΥ, κατ’ εξαίρεση, μέχρι να συμπληρώ¬ 
σει διετία από την αρχική του εγκατάσταση. 


Άρθρο 5 

ΚΡΙΤΗΡΙΑ ΕΓΚΑΤΑΣΤΑΣΗΣ 

1. Η σειρά προτεραιότητας εγκατάστασης στα ΟΣΕΑΑΥ, για 
κάθε κατηγορία προσωπικού, καθορίζεται με τους ακόλουθους 
συντελεστές βαθμολογίας: 


0,5 


2 

3 

3 

6 

9 


α. Αξιωματικοί Βαθμοί 

(1) Για κάθε χρόνο υπηρεσίας Αξιωματικού και 

μαθητού παραγωγικής Σχολής Αξκού. 1 

(2) Για κάθε χρόνο σπουδών στις Ανώτατες Σχο¬ 
λές, για τους προερχομένους από διαγωνισμό 
ή μετάταξη, εφ’ όσον ο χρόνος αυτός δεν συ¬ 
μπίπτει με άλλη υπηρεσία που λαμβάνεται 

υπόψη για τη σειρά προτεραιότητας. 1 

(3) Για κάθε χρόνο υπηρεσίας Ανθστού, Υπξκού 
ή μαθητού παραγωγικής Σχολής Υπξκού, 
για τους προερχομένους από Ανθστές. 

Σε περίπτωση που λαμβάνεται βαθμολογία 
από τη φοίτηση σε Ανώτατη Σχολή δεν λαμ- 
βάνεται βαθμολογία για το χρόνο Ανθστή, 

Υπξκού ή μαθητού παραγωγικής Σχολής 
Υπξκού ή και αντίστροφα. 

(4) Για κάθε βαθμό Αξκού της στρατιωτικής ιε- 
ραρχίας. 

(5) Για τη σύζυγο 

(6) Για το πρώτο τέκνο 

(7) Για το δεύτερο τέκνο 

(8) Για το τρίτο τέκνο 
β. Ανθυπασπιστές - Υπαξιωματικοί 

(1) Για κάθε χρόνο Υπηρεσίας Ανθστού, Υπξκού 
και μαθητού παραγωγικής Σχολής Υπ¬ 
ξκού. 

(2) Για κάθε βαθμό της ιεραρχίας των Ανθστών 
- Υπξκών 

(3) Για τη σύζυγο 

(4) Για το πρώτο τέκνο 

(5) Για το δεύτερο τέκνο 

(6) Για το τρίτο τέκνο 
γ. Για κάθε εξάμηνο υπηρεσίας σε οποιαδήποτε 

Μονάδα της ΠΑ, πλην των Μονάδων^ στις 
οποίες διαθέτει ιδιόκτητη κατοικία, μετά την 
υποβολή σχετικής αίτησης. 

2. Από τη γενική βαθμολογία που συγκεντρώνεται, αφαιρου- 

ται 0,50 βαθμοί για κάθε μήνα: 

α. Εγκατάστασης σε ΟΣΕΑΑΥ της ΠΑ, είτε κατα τη σειρά 

προτεραιότητας είτε κατ’ εξαίρεση. , 

β. Λήψης στεγαστικής αποζημίωσης μέχρι 31.12. απο τ 

Πεδίο Βολής Κρήτης. . . 

3. Χρόνος μεγαλύτερος των δεκαπεντε (15) ήμερων η των 
τριών μηνών λογίζεται μήνας ή εξάμηνο αντίστοιχα. 

4 Σύμφωνα με τους συντελεστές βαθμολογίας του άρθρου αυ¬ 
τού, κάθε μήνα καταρτίζονται Πίνακες σειράς προτεραιότητας, 


2 

3 

3 

6 

9 


χωριστά για Αξιωματικούς, Ανθυπασπιστές και Υπαξιωματι- 
κούς. Οι πίνακες καταρτίζονται την 1η κάθε μήνα βάσει των ανα¬ 
φορών που έχουν υποβληθεί μέχρι την προηγούμενη ημέρα και 
ισχύουν μέχρι την τελευταία ημέρα του μήνα. Οι εν λόγω πίνακες 
κοινοποιούνται με την ΗΔ της Μονάδας, ώστε να λαμβάνει 
γνώση το προσωπικό της. 

5. Σε περίπτωση ισοβαθμίας δύο ή περισσοτέρων Αξιωματι¬ 
κών - Ανθυπασπιστών - Υπαξιωματικών, η σειρά προτεραιότη¬ 
τας καθορίζεται βάσει της αρχαιότητας. Εάν συμπίπτει η αρχαιό¬ 
τητα, η σειρά προτεραιότητας καθορίζεται με κλήρωση. 

Άρθρο 6 

ΔΙΚΑΙΟΛΟΓΗΤΙΚΑ ΕΓΚΑΤΑΣΤΑΣΗΣ 

1. Αξιωματικός, Ανθυπασπιστής ή Υπαξιωματικός ζητά την 
εγκατάσταση του στα ΟΣΕΑΑΥ με αναφορά, που υποβάλλει σύμ¬ 
φωνα με το υπόδειγμα του Παραρτήματος «Α». Στην αναφορά 
αυτή δηλώνονται τα άτομα που δικαιούνται να εγκατασταθούν, 
καθώς και κάθε άλλη λεπτομέρεια. 

2. Η αναφορά υποβάλλεται στη Μονάδα που υπηρετεί ο δι¬ 
καιούχος έγγαμος Αξιωματικός, Ανθυπασπιστής ή Υπαξιωματι- 
κός ανεξάρτητα εάν η Μονάδα διαθέτει ή όχι ΟΣΕΑΑΥ. Δεν λαμ- 
βάνεται υπόψη και δεν προσθέτει βαθμολογία ο χρόνος κατά τον 
οποίο ο δικαιούχος υπηρετεί σε Μονάδα, στην περιοχή της οποία 
διαθέτει ιδιόκτητη κατοικία. 

3. Η αναφορά επιθυμίας εγκατάστασης, που υποβάλλεται, 
πρωτοκολλείται και καταχωρείται στο ΑΒΜ του ενδιαφερομένου. 
Στο ΑΒΜ επίσης καταχωρούνται και οι εγκαταστάσεις και οι 
αποχωρήσεις από τα ΟΣΕΑΑΥ. Η αναφορά θεωρείται από το 
Διοικητή της Μονάδας ή το εξουσιοδοτημένο απ’ αυτόν Όργανο 
της Μονάδας, επισυνάπτεται στο ΑΒΜ και διακινείται του λοιπού 
με αυτό. Η αναφορά καταστρέφεται εάν ικανοποιηθεί το αίτημα 
του ενδιαφερομένου. 


Άρθρο 7 

ΕΓΚΑΤΑΣΤΑΣΗ ΑΞΙΩΜΑΤΙΚΩΝ - ΑΝΘΥΠΑΣΠΙΣΤΩΝ 
ΥΠΑΞΙΩΜΑΤΙΚΩΝ ΣΤΑ ΟΣΕΑΑΥ 

1. Η εγκατάσταση στα ΟΣΕΑΑΥ ενός Αξιωματικού - Ανθυπα- 
σπιστού - Υπαξιωματικού εγκρίνεται από τους Διοικητές των 
Μονάδων μόλις αδειάσει το οίκημα και με τη σειρά προτεραιότη¬ 
τας των Πινάκων του άρθρου 5, που ισχύουν κατά την ημερομη¬ 
νία που αδειάζει το οίκημα. Ειδικά για τις Μονάδες της Αεροπο¬ 
ρικής περιοχής Δεκελείας η εγκατάσταση εγκρίνεται από το Διοι¬ 
κητή της Σΐ. 

2. Κάθε εγκατάσταση καταχωρείται στην Ημερήσια Διαταγή 
της Μονάδας, η οποία κοινοποιείται με απόδειξη στο δικαιούχο. 

3. Ο δικαιούχος υποχρεούται, μέσα σε δέκα ημέρες από την 
κοινοποίηση σ’ αυτόν της Η.Δ., να προσέλθει και να παραλάβει το 
οίκημα. Παρέλευση της πιο πάνω προθεσμίας συνεπάγεται απώ¬ 
λεια δικαιώματος εγκατάστασης για ένα εξάμηνο. Το εξάμηνο 
αυτό δεν λαμβάνεται υπόψη για τον καθορισμό της σειράς προτε¬ 
ραιότητας μελλοντικά. Δεν συνεπάγεται απώλεια δικαιώματος 
εγκατάστασης όταν το οίκημα που παραχωρείται δεν εκπληρώνει 
τα κριτήρια του επόμενου άρθρου. 

4. Οι γενικές και ειδικές καταστάσεις προτεραιότητας συγκρί- 
νονται προ της διάθεσης των οικημάτων. Το οίκημα παραχωρεϊ- 
ται στον έχοντα μεγαλύτερη βαθμολογία. Σε περίπτωση που 
αδειάσει οίκημα που έχει παραχωρηθεί κατ’ εξαίρεση σε Αξκό της 
αντίστοιχης Μονάδας, το οίκημα αυτό θα διατεθεί κατά σειρά 
προτεραιότητας, όπως πιό πάνω καθορίζεται. 

Άρθρο 8 

ΚΡΙΤΗΡΙΑ ΔΙΑΘΕΣΕΩΣ ΟΙΚΗΜΑΤΩΝ 

1. Οι Αξκοί, Ανθστές, Υπξκοί ανάλογα με το βαθμό και τα 
μέλη της οικογένειας τους δικαιούνται να διαμένουν σε οικήματα. 

εφόσον διατίθενται από τη Μονάδα, όπως στον κατωτέρω πί¬ 
νακα. 

2. Εάν κατά το χρόνο που έχουν οι δικαιούχοι σειρά για εγκα¬ 
τάσταση αδειάσει οίκημα που δεν ανταποκρίνεται στα κριτήρια 
της προηγούμενης παραγράφου, μπορούν να μη δεχθούν την 
εγκατάσταση στο οίκημα αυτό και να περιμένουν να αδειάσει κα¬ 
τάλληλο οίκημα, χωρίς απώλεια του δικαιώματος εγκατάστα¬ 
σης. Εάν αδειάσει οίκημα που ανταποκρίνεται στα κριτήρια και 
αρνηθούν να παραλάβουν αυτό, υφίστανται τις συνέπειες που κα¬ 
θορίζει το προηγούμενο άρθρο. 

3. Τα κριτήρια της παραγράφου 1, δεν μεταβάλλουν τη σειρά 
προτεραιότητας που διαμορφώνεται σύμφωνα με το άρθρο 5 του 
κανονισμού. Παρέχουν μόνο δικαίωμα, αναμονής για εγκατά¬ 
σταση σε κατάλληλο οίκημα. Δεν υπάρχει κώλυμμα για διάθεση 
οικήματος μεγαλύτερων διαστάσεων σ’ αυτόν που έχει σειρά για 
εγκατάσταση. 

Άρθρο 9 

ΔΙΑΡΚΕΙΑ ΕΓΚΑΤΑΣΤΑΣΗΣ 

1. Για τις κατηγορίες της παραγράφου 2 του άρθρου 4 η διάρ¬ 
κεια εγκατάστασης στα ΟΣΕΑΑΤ συμπίπτει με το χρόνο, κατά 
τον οποίο αυτοί ασκούν τα καθήκοντα για τα οποία προβλέπεται 
εγκατάσταση κατ’ εξαίρεση. Ότάν διακόπτεται η άσκηση των 
καθηκόντων και δεν έχει δοθεί παράταση, σύμφωνα με το άρθρο 
4 παρ. 3, υποχρεούνται να αδειάσουν το οίκημα, που τους έχει 
παραχωρηθεί μέσα σ’ ένα μήνα. 

2. Οι Ιπτάμενοι Αξιωματικοί των Μοιρών Α/Φ και ΣΟΤ, που 
επιθυμούν εγκατάσταση στα ΟΣΕΑΑΥ, περιλαμβάνονται σε ειδι¬ 
κές καταστάσεις προτεραιότητας κατά Μοίρα ή Σμήνος ή λοιπές 
Μονάδες και εγκαθίστανται στα ΟΣΕΑΑΤ, για χρονική περίοδο 
δύο (2) ετών. Μετά την παρέλευση της περιόδου αυτής,'αποχω- 
ρούν από τα οικήματα και εγκαθίστανται άλλοι Ιπτάμενοι Αξιω¬ 
ματικοί της αντίστοιχης Μοίρας ή του ΣΟΤ, κατά τη σειρά προτε¬ 
ραιότητας των ειδικών καταστάσεων. 

3. Για τους λοιπούς Αξιωματικούς, Ανθυπασπιστές, Υπαξιω- 
ματικούς η διάρκεια εγκατάστασης είναι για χρονική περίοδο 2 
ετών, εκτός των περιπτώσεων που ορίζονται διαφορετικά στον 
παρόντα κανονισμό. 

4. παράταση εγκατάστασης δεν παρέχεται, εκτός των κατω¬ 
τέρω περιπτώσεων: 

α. Οταν υπάρχουν σοβαροί οικογενειακοί λόγοι, οι οποίοι κα¬ 
θιστούν αδύνατη την αποχώρηση από τα ΟΣΕΑΑΤ. Η ύπαρξη 
των λόγων αυτών αναφέρεται από τον ενδιαφερόμενο και το βά¬ 
σιμο αυτών κρίνεται από τον Διοικητή, ύστερα από γνώμη της 
Επιτροπής ΟΣΕΑΑΤ. Η παράταση δεν μπορεί να είναι μεγαλύ¬ 
τερη από έξι (6) μήνες. 

β. Οταν δεν υπάρχουν ενδιαφερόμενοι στις ειδικές ή γενικές 
καταστάσεις. Οταν υπάρξουν ενδιαφερόμενοι για εγκατάσταση οι 
εγκατεστημένοι υποχρεούνται να αδειάσουν το οίκημα μέσα σε 
ένα μήνα από την ειδοποίηση. Οταν υπάρχουν περισσότεροι από 
ένας εγκατεστημένοι με παράταση αποχωρούν με την εξής σειρά: 

(1) Αυτός που είναι εγκατεστημένος περισσότερο χρόνο. 

(2) Αυτός που συγκεντρώνει μικρότερη βαθμολογία έαν έχουν 
εγκατασταθεί τη ίδια ημερομηνία. 


6. Αναφορά για εγκατάσταση με σειρά προτεραιότητας, σε 
ΟΣΕΑΑΤ, δεν υποβάλλεται προ της παρέλευσης δύο (2) ετών 
από την ημερομηνία αποχώρησης, εκτός εάν υπάρχουν άδεια οι¬ 
κήματα. Ο πιο πάνω χρόνος μειώνεται στο μισό, όταν η προηγού¬ 
μενη εγκατάσταση ήταν μικρότερη του έτους. 

Άρθρο 10 

ΥΠΟΧΡΕΩΣΕΙΣ ΔΙΑΜΕΝΟΝΤΩΝ 

1. Οι υποχρεώσεις των διαμενόντων στα ΟΣΕΑΑΤ, είναι οι 

εξής: 

α. Ευθύνονται για την καλή χρησιμοποίηση των εγκαταστά¬ 
σεων. 

β. Ευθύνονται για κάθε ζημία που προκαλείται στις εγκατα¬ 
στάσεις και δεν οφείλεται σε συνηθισμένη χρήση. 

γ. Υποχρεούνται να εγκαταλείπουν το οίκημα μέσα σε ένα 
μήνα, ως ειδικώτερα ορίζεται στα άρθρα 9 και 11 του παρόντος. 

δ. Υποχρεούνται να καταβάλλουν τις δαπάνες καθαρισμού κοι- 
νοχρήστων χώρων των πολυκατοικιών, κατά το ποσοστό που 
προβλέπεται στον αντίστοιχο πίνακα της πολυκατοικίας. 

ε. Υποχρεούνται να συμμορφώνονται με τις Διοικητικές, Οικο¬ 
νομικές ή άλλες οδηγίες, που αφορούν το σύνολο των διαμενό- 
ντων στα ΟΣΕΑΑΥ. 

στ. Υποχρεούνται να δημιουργούν και να διατηρούν κήπους, 
γύρω από τα οικήματα και τις πολυκατοικίες διαμονής τους, 
σύμφωνα με το εγκεκριμένο χωροταξικό σχέδιο της Μονάδας. 

ζ. Υποχρεούνται να καταβάλλουν τις δαπάνες περισυλλογής 
και αποκομιδής των απορριμμάτων του τομέα ΟΣΕΑΑΥ της Μο¬ 
νάδας τους, όπου αυτά περισυλλέγονται με την ευθύνη των υπη¬ 
ρεσιών καθαριότητας των Δήμου ή Κοινότητας της περιοχής με 
βάση το εμβαδόν των οικημάτων στα οποία διαμένουν. 

2. Απαγορεύεται στους διαμένοντες στα ΟΣΕΑΑΥ: 

α. Να διατηρούν κατοικίδια ζώα πλην ωδικών πτηνών, 
β. Να προβαίνουν σε πρόσθετες κατασκευές ή τροποποιήσεις 
στα ΟΣΕΑΑΥ. 

γ. Να χρησιμοποιούν τους εξώστες των διαμερισμάτων για να 
απλώνουν ρούχα. Τα ρούχα απλώνονται στα δώματα των πολυ¬ 
κατοικιών, ή όπου αλλού ορίζεται από τη Διοίκηση της Μονάδας. 

3. Το ανώτατο όριο κατανάλωσης πετρελαίου και ηλεκτρικής 
ενέργειας, για κάθε οικογένεια καθορίζεται ως κατωτέρω: 

α. Πετρέλαιο: Μέχρι 2,5 τόνους κάθε χειμερινή περίοδο, 
β. Ηλεκτρική ενέργεια: 600 ΚΨΗ κάθε μήνα. 

4. Οι υπερβάσεις των ορίων, που αυαφέρονται στην προηγού¬ 
μενη παράγραφο, βαρύνουν τους διαμένοντες, υπολογιζομένου 
του αντιτίμου, σύμφωνα με τιμολόγιο, το οποίο καθορίζεται κάθε 
φορά από την υπηρεσία και τους πίνακες ποσοστών, προκειμένου 
περί διαμερισμάτων πολυκατοικιών. 

Άρθρο 11 

ΑΠΟΧΩΡΗΣΗ ΑΠΟ ΤΑ ΟΣΕΑΑΥ 

1. Η κατά τα ανωτέρω προσωρινή εγκατάσταση στα ΟΣΕ¬ 
ΑΑΥ λήγει και όσοι εγκαταστάθηκαν οφείλουν μαζί με τα μέλη 
των οικογενειών τους, να αποχωρήσουν, με την παρέλευση του 
χρόνου που καθορίζεται στο άρθρο 9 του παρόντος Κανονισμού 
(Διετία). 

2. Ειδικά στις κατωτέρω περιπτώσεις η εγκατάσταση στα 
ΟΣΕΑΑΥ λήγει και όσοι εγκαταστάθηκαν σ’ αυτά οφείλουν, μαζί 
με τα μέλη των οικογενειών τους, ν' αποχωρήσουν μέσα σ' ένα 
μήνα, από το οίκημα που τους έχει διατεθεί: 

α. Μετάθεσης σ’ άλλη μονάδα ή απόσπασης πέραν των έξι (6) 
μηνών και εφόσον στην τελευταία περίπτωση μετακινηθεί και η 
οικογένεια. 

β. Αποστρατείας ή με οποιαδήποτε άλλο τρόπο έξοδο του 
στρατιωτικού από την ενεργό υπηρεσία. 

γ. Παύσης της διαμονής, για οποιοδήποτε λόγο, με την οικο- 
γένειά τους. 

3. Εάν οι ανωτέρω αρνηθούν για οποιοδήποτε λόγο την απο- 

στέγαση, σύμφωνα με τα καθοριζόμενα στην προηγούμενη παρά¬ 
γραφο υφίστανται τις ακόλουθες κυρώσεις: 

α. Ελέγχονται πειθαρχικά για μη συμμόρφωση με τις διατά¬ 
ξεις του κανονισμού και σε υποτροπή εφαρμόζονται οι διατάξεις 
των αντίστοιχων Νόμων Περί Καταστάσεων Αξκών, Ανθστών 
και Τπξκών. 

β. Επιβάλλεται για κάθε ημέρα καθυστέρησης παράδοσης του 
οικήματος πρόσθετη αποζημίωση, που ανέρχεται στο χρηματικό 
ποσό των χιλίων (100) δραχμών, η οποία περιέρχεται στα έσοδα 
του ΤΑΑ. 

γ. Εφαρμόζεται από το ΓΕΑ η νόμιμη διαδικασία αποβολής 
από το οίκημα, μετά από υποβολή σχετικής πρότασης εκ μέρους 
της Μονάδας. 

4. Οι όροι του παρόντος άρθρου περιλαμβάνονται ρητά στην 
υποβαλλόμενη από τον στεγαζόμενο στα ΟΣΕΑΑΤ στρατιωτικό 
υπεύθυνη δήλωση και αναφέρονται υποχρεωτικά στην διαταγή 
εγκατάστασης, που κοινοποιείται σ’ αυτόν. 

Άρθρο 12 

ΔΙΟΙΚΗΣΗ - ΕΠΟΠΤΕΙΑ - ΟΣΕΑΑΤ 

1. Τη Διοίκηση των ΟΣΕΑΑΤ ασκεί ο Δκτής της Μονάδας, 
σύμφωνα με τις διατάξεις του παρόντος Κανονισμού. Την επο- 
πτεία ασκεί ο Αρχηγός ΤΑ και ο Διοικητής ΔΑΤ, στο ΟΣΕΑΑΤ 
των Μονάδων και ο Τπαρχηγός ΓΕΑ στα ΟΣΕΑΑΤ της ΣΙ. 

2. Οι ανωτέρω υποβοηθούνται στο έργο τους από τα ακόλουθα 
όργανα: 

α. Διοικητής Μονάδας 

(1) Τα τμήματα προσωπικού, Οικονομικού και Εγκαταστά¬ 
σεων. 

(2) Τη Μοίρα Αεροπορικών Εγκαταστάσεων, καθώς και τη 
Μοίρα Επιτελείου και εξυπηρέτησης προσωπικού. 

(3) Την Επιτροπή ΟΣΕΑΑΤ. 

(4) Την Διαχείριση ΟΣΕΑΑΤ. 

β. Αρχηγός ΤΑ - Διοικητής ΔΑΤ. 

(1) Τις Διευθύνσεις Προσωπικού, Οικονομικού και Εγκατα¬ 
στάσεων. 

(2) Την Εποπτεύουσα Επιτροπή ΟΣΕΑΑΤ. 
γ. Τ/ΓΕΑ. 

Τις Διευθύνσεις Στρατιωτικού Προσωπικού (Τμήμα Μέριμνας 
προσωπικού). Οικονομικού και Εγκαταστάσεων. 

Άρθρο 13 

ΚΑΘΗΚΟΝΤΑ - ΑΡΜΟΔΙΟΤΗΤΕΣ ΟΡΓΑΝΩΝ ΜΟΝΑΔΑΣ 

1. Διοικητού Μονάδας. 

α. Ασκεί τη Διοίκηση στα ΟΣΕΑΑΤ της Μονάδας και ευθύνε- 
ται έναντι των Προϊσταμένων κλιμακίων για την καλή λειτουργία 
και εκμετάλλευση αυτών, σύμφωνα με τις διατάξεις του κανονι¬ 
σμού αυτού. 

β. Εκδίδει τις διαταγές εγκατάστασης των δικαιούχων και 
αποχώρησης αυτών από τα ΟΣΕΑΑΤ. 

γ. Επιβλέπει και κατευθεύνει την καλή λειτουργία, συντήρηση 
και εκμετάλλευση των ΟΣΕΑΑΤ. Για το σκοπό αυτό εκδίδει σχε¬ 
τικές διαταγές και οδηγίες. 

δ. Επιβλέπει, ώστε να εφαρμόζεται ο κανονισμός σωστά και 
κατευθύνει ανάλογα τα αρμόδια όργανα δυνάμενος να καταλογί¬ 
ζει σε βάρος των ενοικούντων στα ΟΣΕΑΑΤ στρατιωτικών και τα 
έξοδα διευθέτησης και αποψίλωσης των γύρω από αυτά χώρων, 
στην περίπτωση που οι ίδιοι δεν συμμορφώνονται με τις σχετικές 
διαταγές και οδηγίες. 

2. Τμήμα Προσωπικού 

α. Ασκεί Επιτελική Επίβλεψη. _ 

β. Συντάσσει κάθε μήνα ονομαστικές καταστάσεις των Οιαμε- 
νόντων στα ΟΣΕΑΑΤ και τις παραδίδει στα Τμήματα Οικονομι¬ 
κού των Μονάδων που μισθοδοτούμαι. Οι καταστάσεις αυτές πε¬ 
ριλαμβάνουν τα κατωτέρω στοιχεία: 

(1) Βαθμός και ονοματεπώνυμο διαμενόντων 


(2) Ημερομηνία εγκατάστασης 

(3) Στοιχεία εγκριτικής διαταγής εγκατάστασης. 

(4) Κατηγορία οικήματος και ποσό αποζημίωσης. 

3. ΜΕΕΠ ή ΣΕΕΠ 

α. Χειρίζεται τα θέματα λειτουργίας, εκμετάλλευσης και διά¬ 
θεσης των ΟΣΕΑΑΤ. 

β. Εισηγείται την έκδοση των απαιτουμένων διαταγών ή την 
υποβολή αναφορών στα προϊστάμενα κλιμάκια, για την επίλυση 
σχετικών θεμάτων. 

γ. Καταρτίζει τους πίνακες σειράς προτεραιότητας, κατά κα-' 
τηγορία, σύμφωνα με τα καθοριζόμενα στον παρόντα Κανονισμό. 

δ. Ενημερώνει τους δικαιούχους έγκαιρα για την εγκατάσταση 
και προειδοποιεί αυτούς για την ημερομηνία αποχώρησης. 

4. Τμήμα Οικονομικού 

α. Φροντίζει για την είσπραξη του αντιτίμου παροχής Τπηρε- 
σιών, όπως καθορίζεται στο άρθρο 16, καθώς και των ποσών που 
καταλογίζονται, λόγω υπέρβασης ανωτάτων ορίων καταναλώ- 
σεως (Ηλεκτρικής ενέργειας-πετρελαίου) φθορών και αποκομι¬ 
δής των απορριμμάτων. 

β. Τηρεί και παρακολουθεί μερίδες αποθέσεων, όπως προβλέ- 
πεται στο άρθρο 17. 

5. Τμήμα Εγκαταστάσεων. 

Ασκεί επιτελική επίβλεψη, σχετικά με τη συντήρηση και τη 
λειτουργία των εγκαταστάσεων ΟΣΕ.ΑΑΤ της Μονάδας και προ- 
καλεί τις ανάλογες διαταγές του Διοικητού, όταν απαιτείται, σύμ¬ 
φωνα με τις διατάξεις του παρόντος Κανονισμού. 

6. Επιτροπή ΟΣΕΑΑΤ Μονάδας. 

α. Η επιτροπή ορίζεται για χρονική διάρκεια ενός έτους. Απο- 
τελείται από 3 ή 5 μέλη. Έχει Πρόεδρο το Διοικητή της Μονάδας ι 
και μέλη στρατιωτικούς που διαμένουν στα ΟΣΕΑΑΤ. Τα μέλη 
ορίζονται από το Διοικητή της Μονάδας. 

β. Οι αρμοδιότητες της Επιτροπής είναι οι ακόλουθες: 

(1) παρακολουθεί και ελέγχει την τήρηση του Κανονισμού, 
από τους διαμένοντες στα ΟΣΕΑΑΤ και εισηγείται ανάλογα. 

(2) Μεριμνά για την αποκατάσταση των ζημιών που προκα- 
λούνται στις εγκαταστάσεις, από τους διαμένοντες και τους κατα¬ 
λογίζει τη δαπάνη αποκατάστασης κατά την ακόλουθη διαδικα¬ 
σία: 

(α) Καλεϊ τους διαμένοντες εγγράφως να αποκαταστήσουν τη 
ζημία μέσα σε 15 ημέρες. 

(β) Εάν η ζημία δεν αποκατασταθεί στο ανωτέρω χρονικό διά¬ 
στημα αποκαθιστά αυτή και καταλογίζει τα σχετικά έξοδα στους 
διαμένοντες με βάση τις αποδείξεις πληρωμής. 

(γ) Για τον καταλογισμό εκδίδεται από το διαχειριστή ΟΣΕ- 
ΆΔΤ διπλότυπο από αριθμημένο και θεωρημένο μπλοκ, το πρω¬ 
τότυπο, στο οποίο αφού επισυναφθούν τα δικαιολογητικά πληρω¬ 
μής των δαπανών, παραδίδεται για εξόφληση στο τμήμα Οικονο¬ 
μικού της Μονάδας του. 

(3) Μεριμνά για την εκτέλεση των απαιτουμένων εργασιών 
προληπτικής συντήρησης και επισκευών μικρής κλίμακας των 
εγκαταστάσεων ΟΣΕΑΑΤ (κτίρια, εσωτερικές εγκαταστάσεις), 
σύμφωνα με τη διαδικασία του άρθρου 15 του παρόντος κανονι¬ 
σμού. 

(4) Διαβιβάζει κάθε εξάμηνο στη Μοίρα Αεροπορικών Εγκα¬ 
ταστάσεων πλήρες τεύχος των εργασιών που εκτελέσθηταν (περι¬ 
γραφή εργασιών, κόστος κατά οίκημα), προκειμένου να καταχω- 
ρηθεί στο αντίστοιχο Μητρώο ακινήτου. 

(5) Διαχειρίζεται τα έσοδα που προορίζονται για τη συντήρηση 
των εγκαταστάσεων ΟΣΕΑΑΤ, της αρμοδιότητάς της. 

(6) Τηρεί και ενημερώνει τα πρωτόκολλα απογραφής των 
Εγκαταστάσεων ΟΣΕΑΑΤ. 

(7) Επιλαμβάνεται κάθε θέματος που έχει σχέση με την καθα¬ 
ριότητα κοινοχρήστων χώρων πολυκατοικιών, τη συντήρηση και 
γενικά την ευπρεπή εμφάνιση των οικημάτων και των ελευθέρων 
χώρων των ΟΣΕΑΑΤ. 

(8) Επιλαμβάνεται κάθε άλλου θέματος κατά την κρίση του 
Διοικητού της Μονάδας. 

7. Μοίρα Συντήρησης-Εγχαταστάσεων 

α. Εκτελεί περιοδικές επιθεωρήσεις των εγκαταστάσεων ΟΣΕ- 
ΑΑΤ (χτίρια, εσωτερικές εγκαταστάσεις, εξωτερικά δίκτυα ευκο¬ 
λιών). 

β. Προγραμματίζει και εκτελεί τις εργασίες προληπτικής συ¬ 
ντήρησης των εξωτερικών δικτύων, ευκολιών ΟΣΕΑΑΐ. 

γ. Προγραμματίζει και μεριμνά για την εκτέλεση εργασιών 
ανακατασκευών ευρείας κλίμακας, που απαιτούνται, λόγω πα- 
λαιότητας των εγκαταστάσεων σύμφωνα με τις ισχύουσες διατα¬ 
γές. 

δ. Τηρεί τα μητρώα των ΟΣΕΑΑΤ, στα οποία καταχωρεί: 

(1) Το τεύχος εργασιών προληπτικής συντήρησης που συντάσ- 
σεται και διαβιβάζεται από την Επιτροπή ΟΣΕΑΑΤ. 

(2) Το ιδιαίτερο τεύχος που συντάσσει η ίδια για τις εργασίες 
ευρείας κλίμακας ανακατασκευής και τις εργασίες προληπτικής 
συντήρησης των εξωτερικών δικτύων ευκολιών ΟΣΕΑΑΤ. 

8. Διαχείριση ΟΣΕΑΑΤ 

α. Η διαχείριση ΟΣΕΑΑΐ λειτουργεί από πλευράς χρηματικού 
ως μερική διαχείριση του Τμήματος Οικονομικού και από πλευ¬ 
ράς διαχείρισης υλικού ως μερική διαχείριση της Μοίρας Εφοδια¬ 
σμού. Μερικός διαχειριστής ορίζεται ένα από τα μέλη της Επιτρο¬ 
πής ΟΣΕΑΑΤ. 

β. Ο Διαχειριστής είναι υπεύθυνος για τις εισπράξεις, πληρω¬ 
μές, ασφαλή διαφύλαξη των χρημάτων, σύνταξη και υποβολή 
κάθε μήνα στο τμήμα Οικονομικού των δικαιολογητικών δαπα¬ 
νών και τήρηση των χρηματικών λογαριασμών σύμφωνα με τις 
ισχύουσες διατάξεις. 

γ. Ο Διαχειριστής είναι υπεύθυνος για την παρακολούθηση 
των υλικών, που παραχωρούνται στους διαμένοντες στα ΟΣΕ- 
ΑΑΤ. Τηρεί τα πρωτόκολλα απογραφής των κτιρίων και χρεώνει 
αυτός μαζί με τον εξοπλισμό στους διαμένοντες. Φροντίζει για τη 
διαχειριστική τακτοποίηση των αποχωρούντων από τα ΟΣΕ¬ 
ΑΑΤ, σύμφωνα με τις ισχύουσες διαταγές. 


Άρθρο 14 

ΚΑΘΗΚΟΝΤΑ - ΑΡΜΟΔΙΟΤΗΤΕΣ ΟΡΓΑΝΩΝ 
ΟΣΕΑΑΪ ΑΤΑ-ΔΑΪ 


I. Ο Αρχηγός ΤΑ και ο Διοικητής ΔΑΪ, μετά από γνώμη της 
ΕΕ/ΟΣΕΑΑΪ. 

α. Αποφασίζει οριστικά για τη χορήγηση ή μη παράτασης δια¬ 
μονής σε ΟΣΕΑΑΤ, σε περίπτωση που το θέμα υποβληθεί από τη 
Μονάδα. Επίσης αποφασίζει για την επιβολή κυρώσεων όταν 
απαιτείται, σύμφωνα με τις διατάξεις του παρόντος Κανονι¬ 
σμού. 

β. Κατευθύνει και ελέγχει γενικά την λειτουργία των ΟΣΕ¬ 
ΑΑΤ των Μονάδων του. 


2. Διεύθυνση Προσωπικού 

α. Χειρίζεται όλα τα θέματα τα σχετικά με την εποπτεία, λει¬ 
τουργία και εκμετάλλευση των ΟΣΕΑΑΤ. 

β. Φροντίζει για την έκδοση γνωμοδοτήσεων της ΕΕ/ 
ΟΣΕΑΑΤ και για την υλοποίηση αυτών. 

. Τ Τηρ- ™ Αρχείο της ΕΕ/ΟΣΕΑΑΤ και της σχετικής με τα 
υϋΑΑΤ αλληλογραφίας. 

δ. Ασκεί επιτελική επίβλεψη των Μονάδων σχετικά με τη λει¬ 
τουργία και εκμετάλλευση των ΟΣΕΑΑΤ. 

3. Διεύθυνση Οικονομικού 

*'ηΓί!'.ν 1τ ^ ΙΧί| επίβλεψη στην οικονομική εκμετάλλευση 
των ΟΣΕΑΑΤ. 

β. Εισηγείται την αναπροσαρμογή των μισθωμάτων 

4. Διεύθυνση Εγκαταστάσεων 

α. Ασκεί επιτελική επίβλεψη, στην κατάσταση των ΟΣΕΑΑΤ 
και στην εφαρμογή του προγράμματος συντήρησης. 

β. Εισηγείται την εφαρμογή προγραμμάτων για την βελτίωση 
της λειτουργικής κατάστασης των ΟΣΕΑΑΤ. 

5. Εποπτεύουσα Επιτροπή ΟΣΕΑΑΪ (ΕΕ/ΟΣΕΑΑΪ) 


α. Συγκροτείται από τους: 

(1) Επιτελάρχη ως Πρόεδρο 

(2) Διευθυντές Κλάδων ως μέλη. 

(3) Τμηματάρχη Δ/νσης Προσωπικού ως γραμματέα. 

Κατά τις συνεδριάσεις της Επιτροπής δύνανται να παρίστανται 

ως συμβουλευτικά μέλη, όταν προσκαλούνται, αρμόδιοι επιτε¬ 
λείς. 

β. Γνωματεύει για κάθε αίτημα ή ερώτημα που υποβάλλεται 
από τους δικαιούχους διαμονής ή τις Μονάδες, στους αρμόδιους 
επιτελικούς φορείς ΑΤΑ και ΔΑΪ. 


Αρθρο 15 

ΣΤΝΤΗΡΗΣΗ ΕΓΚΑΤΑΣΤΑΣΕΩΝ ΟΣΕΑΑΤ 

1. Η Συντήρηση των εγκαταστάσεων των ΟΣΕΑΑΤ διακρίνε- 
ται στις επισκευές μικρής κλίμακας και στις ανακατασκευές ευ¬ 
ρείας κλίμακας. 

2. Ως επισκευές μικρής κλίμακας θεωρούνται οι εργασίες προ¬ 
ληπτικής συντήρησης α και β βαθμού των οικημάτων και πολυ¬ 
κατοικιών με τις εσωτερικές τους εγκαταστάσεις. Οι επισκευές 
αυτές εκτελούνται μετά από απόφαση της επιτροπής ΟΣΕΑΑΤ. 

3. Για την εκτέλεση των εργασιών επισκευών μικρής κλίμα¬ 
κας ακολουθείται η εξής διαδικασία: 

α. Οι απαιτήσεις συγκεντρώνονται στο Γραφείο συντηρήσεως 
ΟΣΕΑΑΤ, που λειτουργεί στην περιοχή των οικημάτων και 
επανδρώνεται με κατάλληλο προσωπικό. 

β. Οι απαιτήσεις καταχωρούνται σε ειδικό έντυπο και τίθενται 
υπόψη της επιτροπής ΟΣΕΑΑΤ, για λήψη απόφασης. Η από¬ 
φαση υλοποιείται με μέριμνα του διαχειριστή ΟΣΕΑΑΤ. 

γ. Οι εργασίες εκτελούνται αποκλειστικά και μόνο από ιδιώτες 
εργοτεχνίτες, σύμφωνα με τις ισχύουσες διατάξεις. Η ισχύς των 
συμβάσεων, που καταρτίζονται, για το σκοπό αυτό δεν υπερβαί¬ 
νει τον ένα χρόνο. Τα υλικά διατίθενται από την επιτροπή ΟΣΕ¬ 
ΑΑΤ, μετά από προμήθεια αυτών από το ελεύθερο εμπόριο με μέ¬ 
ριμνα του τμήματος οικονομικού. 

δ. Τα υλικά μετά την αγορά τους παραδίδονται στις αποθήκες 
εφοδιασμού της Μονάδας για αποκλειστική χρήση στα ΟΣΕ¬ 
ΑΑΤ. Η διάθεσή τους γίνεται με χρέωση στο Γραφείο Συντηρή¬ 
σεως ΟΣΕΑΑΤ, που τα παραδίδει με άλλη χρέωση στους εργατο- 
τεχνίτες για τοποθέτηση και ενημερώνει τις σχετικές καρτέλες 
που τηρεί για κάθε κτίριο. 

ε. Οι εργασίες προληπτικής συντήρησης α και β βαθμού και οι 
επισκευές μικρής κλίμακας των εξωτερικών εγκαταστάσεων 
ΟΣΕΑΑΤ, προγραμματίζονται και εκτελούνται με μέριμνα της 
Μοίρας Αεροπορικών Εγκαταστάσεων, σε βάρος αποθέσεων Μο¬ 
νάδας μερίδα ΔΑΠΑΝΕΣ ΟΣΕΑΑΤ. Οι σχετικές αιτήσεις διαβι¬ 
βάζονται στη Μοίρα Αεροπορικών Εγκαταστάσεων για εξέταση. 

4. Ως ανακατασκευές ευρείας κλίμακας θεωρούνται οι εργα¬ 
σίες ανακατασκευών των Εγκαταστάσεων ΟΣΕΑΑΐ (κτίρια, 
εσωτερικές εγκαταστάσεις, εξωτερικές εγκαταστάσεις και δί¬ 
κτυα), που απαιτούνται λόγω παλαιότητας των εγκαταστάσεων, 
σοβαρών ελαττωμάτων, κακοτεχνιών ή άλλων μη ελεγχόμενων 

5. Οι εργασίες της προηγούμενης παραγράφου, προγραμματί¬ 
ζονται και εκτελούνται με μέριμνα της Μοίρας Αεροπορικών 
Εγκαταστάσεων μετά από σχετική έγκριση σε βάρος των εσόδων 
ΤΑΑ ή προϋπολογισμού της Π.Α. 

6· Ο 1 εργασίες αποκατάστασης εκτάκτων βλαβών (διαρροές 
νερού, υδραυλικές - ηλεκτρικές και μηχανολογικές βλάβες) στα 
οικήματα ΟΣΕΑΑΐ θα εκτελούνται από τη ΜΣΕ με υλικά, που 
θα διατίθενται από το γραφείο συντήρησης ΟΣΕΑΑΤ. 


Άρθρο 16 

ΜΗΝΙΑΙΑ ΑΠΟΖΗΜΙΩΣΗ 

1. Η μηνιαία αποζημίωση για τη χρήση του οικήματος, που 
καταβάλλουν οι διαμένοντες, καθορίζεται ως ακολούθως κατά 
κατηγορία οικημάτων: 

α. 

Α’ 

κατηγορίας 

δραχμές 

8.100 

β. 

Β’ 



7.000 

γ. 

Γ 

» 


5.900 

δ. 

Δ’ 

» 

» 

5.100 

ε. 

Ε¬ 


» 

4.000 

στ. 

ΣΈ 


» 

3.500 


2. Αναπροσαρμογή της αποζημίωσης δεν μπορεί να γίνει νω¬ 
ρίτερα από'τρία (3) χρόνια. 

3. Η υποχρέωση καταβολής της αποζημίωσης αρχίζει από 
την εγκατάσταση του δικαιούχου στο οίκημα και όχι αργότερα 
από 5 ημέρες από την κοινοποίηση σ’ αυτόν της διαταγής εγκα¬ 
τάστασης και λήγει με την παράδοση του οικήματος σύμφωνα με 
τα καθοριζόμενα στο άρθρο 11. 

4. Η αποζημίωση που πρέπει να καταβάλλεται για κάθε οί¬ 
κημα σύμφωνα με την παράγραφο 1 του παρόντος άρθρου, ανα- 
φέρεται στη μηνιαία κατάσταση που συντάσσεται από το Τμήμα 
Προσωπικού των Μονάδων. 

5. Η αποζημίωση προκαταβάλλεται και παρακρατείται από το 
Τμήμα Οικονομικού των Μονάδων όπου μισθοδοτούνται οι υπό- 
χρεοι. 


Άρθρο 17 

ΕΣΟΔΑ ΔΑΠΑΝΕΣ ΟΣΕΑΑΤ 


1. Τα έσοδα που προέρχονται από τη μηνιαία αποζημίωση που 
καταβάλλουν οι εγκατεστημένοι στα ΟΣΕΑΑΤ κατανέμονται ως 
εξής: 

α. Ποσοστό 70% υπέρ ΟΣΕΑΑΤ, το οποίο παρακολουθείτε 
από τη Μονάδα σε ειδική μερίδα των αποθέσεων αυτής με τίτλο 
«ΔΑΠΑΝΕΣ ΟΣΕΑΑΤ». 


β. Ποσοστό 30% υπέρ ΤΑΑ, το οποίο παρακολουθείται σε ει¬ 
δική μερίδα των αποθέσεων της Μονάδας με τίτλο «ΤΑΑ/ 
ΑΠΟΖΗΜΙΩΣΕΙΣ ΟΣΕΑΑΤ» και αποδίδεται στο ΤΑΑ. Η από¬ 
δοση γνωστοποιείται στο ΤΑΑ στο οποίο διαβιβάζονται ονομα¬ 
στικές καταστάσεις αυτών από τους οποίους παρακρατηθηκε η 
αποζημίωση. 

2. Σε βάρος των εσόδων της μερίδας «ΔΑΠΑΝΕΣ ΟΣΕΑΑΤ», 
ενεργούνται δαπάνες προληπτικής συντήρησης και επισκευών μι¬ 
κρής κλίμακας σύμφωνα με το άρθρο 15. 

Σε περίπτωση που δεν επαρκούν τα έσοδα της μερίδας αυτής, 
ζητείται οικονομική ενίσχυση από το ΤΑΑ. 

3. Για κάθε δαπάνη, συντάσσονται πλήρη δικαιολογητικα τα 
οποία υποβάλλονται στο ΑΤΑ ή τη ΔΑΤ για προέλεγχο, όπως και 
οι αντίστοιχες δαπάνες συντήρησης κτιρίων και στη συνεχεία κα 
ταλογίζονται στις αποθέσεις της Μονάδας. 

4. Σε βάρος της μερίδας αυτής, δεν καταλογίζονται δαπανες 
συντήρησης; επισκευών και αντικατάστασης εφθαρμενων συ¬ 
σκευών και γενικά κινητού εξοπλισμού των οικημάτων. 


Άρθρο 18 

ΔΙΑΧΕΙΡΙΣΗ ΟΣΕΑΑΤ ΑΠΟ ΤΑΑ 

1. Το ΤΑΑ παρακολουθεί την οικονομική εκμετάλλευση των 
ΟΣΕΑΑΤ και την εκπλήρωση των υποχρεωσεων των ^αμενο- 
ντων από τις ονομαστικές καταστάσεις, που αποστελλονται απ 

« ϊ* "ΐ ^ «« 

γραφα των Μητρώων των Οικημάτων. 


2. Τα Όργανα του ΤΑΑ εκτελούν επισκέψεις στις Μονάδες 
που διαθέτουν ΟΣΕΑΑΤ, εφ’ όσον κρίνει τούτο απαραίτητο, η 
Διοίκηση του ΤΑΑ για έλεγχο εφαρμογής των σχετικών, με την 
εκμετάλλευση των ΟΣΕΑΑΤ, διατάξεων του παρόντος Κανονι¬ 
σμού. 


Άρθρο 19 

ΙΣΧΤΣ ΚΑΝΟΝΙΣΜΟΤ 

Η ισχύς του Κανονισμού από δημοσιεύσεώς του στην Εφημε¬ 
ρίδα της Κυβερνήσεως, καταργουμένων του ΚΠΑ Δ-7/ΟΚΤ 84, 
καθώς και κάθε άλλης αποφάσεως ή διαταγής, που αναφέρεται 
σε θέματα, που ρυθμίζονται με τον κανονισμό αυτό. 

Αθήνα, 9 Φεβρουάριου 1988 
Αντιπτέραρχος Νικόλαος Στάπας 
Αρχηγός ΓΕΑ 


ΓΕΝΙΚΟ ΕΠΙΤΕΛΕΙΟ ΑΕΡΟΠΟΡΙΑΣ 
ΚΛΑΔΟΣ Θ’ - ΔΝΣΗ Β3/1 
Αθήνα, ... 198... 

ΠΑΡΑΡΤΗΜΑ «Α» 

ΣΤΟΝ ΚΠΑ Δ-7/88 


ΥΠΟΔΕΙΓΜΑ ΑΝΑΦΟΡΑΣ 
ΜΗ ΥΠΗΡΕΣΙΑΚΗ 

ΠΡΟΣ: Βαθμός - Ειδικ. 

Ονοματεπώνυμο 

Α.Μ. 

(Χαρτόσημο 20 + 20 δρχ.) Μονάδα 
Έδρα - Ημερομηνία 
ΘΕΜΑ: Αίτηση Στέγασης ΟΣΕΑΑΤ 
ΣΧΕΤ: Κανονισμός ΟΣΕΑΑΤ 

1. Σας αναφέρω ότι ζητώ να στεγασθώ, κατά προτεραιότητα 
(ή) κατ’ εξαίρεση, στα ΟΣΕΑΑΤ της Μονάδας, μετά των μελών 
της οικογένειας μου, η οποία αποτελείται από: 

α. Την σύζυγό μου. 

β. Τον υιό μου.ετών 

γ. Την θυγατέρα μου.ετών 

δ. Την μητέρα μου. 

ε. Τον. 

2. Σχετικά σας αναφέρω και τα εξής: 
α. Εισήλθε στη Σχολή την... 

β. Ονομάσθηκαν Ανθαγός την... 
γ. Ονομάσθηκα Σμίας (ή) Εθελ. Ταμίας την... 
δ. Λογίζομαι Ανθσγός από την... 

ε. Έτη σπουδών ήτοι από.μέχρι. 

στ. Δεν διαθέτω ιδιόκτητη κατοικία (ή) διαθέτω ιδιόκτητη κα¬ 
τοικία άνω των 80 μ 2 μόνο στην πόλη της .και της 

3. Δεν έχω λάβει στεγαστική αποζημίωση μέχρι 31.12.81 

από το ΠΒΚ (ή) έλαβα στεγαστική αποζημίωση από το ΠΒΚ το 
χρονικό διάστημα από.μέχρι. 

η. Έχω στεγασθεί στα ΟΣΕΑΑΤ της... από... μέχρι.... (ή) δεν 
έχω στεγασθεί μέχρι σήμερα σε ΟΣΕΑΑΤ Μονάδας της ΠΑ ή άλ¬ 
λου Κλάδου των ΕΔ. 

4. Τέλος δηλώνω ότι έλαβα γνώση των διατάξεων του ισχύο- 
ντος Κανονισμού ΟΣΕΑΑΤ, και ότι εφ" όσον εγκριθεί η στέγασή 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


μου θα υποβάλλω και την προβλεπόμενη Υπεύθυνη Δήλωση 
Νόμου 105/69. 

(Υπογραφή) 

(Ονοματεπώνυμο) 

(βαθμός) 


ΘΕΩΡΗΘΗΚΕ 

Για την ακρίβεια των περιλαμβανό¬ 
μενων στις παραγρ. 2α, β, γ, δ, ε, ζ 
και η, 3 και 4 της παρούσης, μετά 
από έλεγχο του ΑΒΜ του. 
(έδρα-ημερομηνία) 

0 Υμ/ρχης πρςι 

(Υπογραφή) 

(Ονοματεπώνυμο) 

(Βαθμός) 


Αθήνα, 9 Φεβρουάριου 1988 

οι ΥΠΟΥΡΓΟΙ 

Ο ΑΝΤΙΠΡΟΕΔΡΟΣ ΤΗΣ ΚΥΒΕΡΝΗΣΗΣ 

ΚΑΙ ΥΠΟΥΡΓΟΣ ΕΘΝΙΚΗΣ ΑΜΥΝΑΣ Ο ΥΦΥΠΟΥΡΓΟΣ ΟΙΚΟΝΟΜΙΚΟΝ 

ΠΑΝ. ΧΑΡΑΛΑΜΠΟΠΟΥΛΟΣ ΣΠΥΡΟΣ ΚΑΛΟΥΔΗΣ 


του 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



